รัฐบาลไทย-ข่าวทำเนียบรัฐบาล-กรมการขนส่งทางบกเปิดเผยตัวเลขผู้ใช้บริการชำระภาษีรถยนต์และรถจักรยานยนต์ประจำปี ของสำนักงานขนส่งกรุงเทพมหานครพื้นที่ 1 - 5 เดือนสิงหาคม 2565
วันจันทร์ที่ 26 กันยายน 2565
กรมการขนส่งทางบกเปิดเผยตัวเลขผู้ใช้บริการชําระภาษีรถยนต์และรถจักรยานยนต์ประจําปี ของสํานักงานขนส่งกรุงเทพมหานครพื้นที่ 1 - 5 เดือนสิงหาคม 2565
...
กรมการขนส่งทางบกเปิดเผยตัวเลขผู้ใช้บริการชําระภาษีรถยนต์และรถจักรยานยนต์ประจําปี ของสํานักงานขนส่งกรุงเทพมหานครพื้นที่ 1 - 5 เดือนสิงหาคม 2565แนะนําสามารถชําระภาษีล่วงหน้าผ่านเว็บไซต์ https://eservice.dlt.go.th หรือผ่านแอปพลิเคชัน DLT Vehicle Tax
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) มุ่งยกระดับระบบการให้บริการชําระภาษีออนไลน์สําหรับรถยนต์และรถจักรยานยนต์ ควบคู่กับการให้บริการชําระภาษีที่สํานักงานขนส่ง เพื่ออํานวยความสะดวก เป็นทางเลือกสําหรับประชาชนและง่ายต่อการเข้าถึงระบบการชําระภาษี ณ ปัจจุบันมีช่องทางการชําระภาษีออนไลน์ เช่น การชําระภาษีออนไลน์ผ่านทางเว็บไซต์ ขบ. https://eservice.dlt.go.th หรือแอปพลิเคชัน DLT Vehicle Tax เคาน์เตอร์เซอร์วิส แอปพลิเคชัน mPAY และ Truemoney Wallet ซึ่งได้รับความนิยมจากประชาชนเพิ่มมากขึ้น เนื่องจากเป็นช่องทางที่มีความสะดวกและไม่ต้องเดินทางมาที่สํานักงานขนส่งอยู่ที่ไหนก็สามารถชําระภาษีได้ ในเดือนสิงหาคม 2565 สามารถจัดเก็บภาษีรถประจําปีของสํานักงานขนส่งกรุงเทพมหานครพื้นที่ 1 - 5 ได้ทั้งสิ้น 822,214,293.07 บาท มีผู้ใช้บริการชําระภาษีรถประจําปีออนไลน์ รวมจํานวน 81,800 คัน แบ่งเป็น แอปพลิเคชัน DLT Vehicle Tax จํานวน 20,762 คัน ผ่านเว็บไซต์ https://eservice.dlt.go.th จํานวน 47,951 คัน เคาน์เตอร์เซอร์วิส จํานวน 12,115 คัน ผ่านแอปพลิเคชัน mPAY และ Truemoney Wallet จํานวน 972 คัน ในส่วนการใช้บริการรับชําระภาษีรถประจําปี ณ สํานักงานขนส่งกรุงเทพมหานครพื้นที่ 1 - 5 มีผู้ใช้บริการจํานวน 389,320 คัน การใช้บริการเลื่อนล้อต่อภาษี (Drive Thru for Tax) จํานวน 87,076 คัน ศูนย์บริการร่วมคมนาคม 3,221 คัน ที่ทําการไปรษณีย์ จํานวน 794 คัน ตู้รับชําระภาษีรถประจําปีอัตโนมัติ (Kiosk) จํานวน 1,939 คัน ผ่านธนาคารที่ร่วมโครงการ จํานวน 3 คัน รวมมียอดผู้ใช้บริการชําระภาษีประจําเดือนสิงหาคม 2565 ทั้งสิ้น 564,153 คัน
อธิบดีกรมการขนส่งทางบก กล่าวเพิ่มเติมว่า สําหรับผู้ที่ต้องการชําระภาษีรถประจําปีสามารถชําระล่วงหน้าได้ก่อนครบอายุภาษี 90 วัน ทั้งนี้รถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชําระภาษีเกิน 1 ปี แต่ไม่เกิน 3 ปี สามารถนํารถเข้าตรวจสภาพ ณ สถานตรวจสภาพก่อนชําระภาษีล่วงหน้าผ่านระบบออนไลน์ สําหรับผู้ที่ชําระภาษีรถประจําปีผ่านแอปพลิเคชัน DLT Vehicle Tax เมื่อมีการชําระภาษีรถประจําปีผ่านแอปพลิเคชันเรียบร้อยแล้ว สามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ ซึ่งจะได้รับภายใน 5 วันทําการนับจากวันชําระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชําระภาษีรถประจําปีอัตโนมัติ (Kiosk) ภายในสํานักงานขนส่งกรุงเทพมหานครพื้นที่ 1 - 5 ได้ โดยในระหว่างที่รอรับเอกสารระบบจะแสดงหลักฐานการชําระภาษีรถประจําปีชั่วคราว เพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจาก ขบ. เพื่ออํานวยความสะดวกในการชําระภาษีรถประจําปีให้แก่ประชาชน ขบ. ได้เปิดให้บริการรับชําระภาษีรถประจําปีที่ศูนย์บริการร่วมคมนาคม เชิงสะพานสมเด็จพระเจ้าตากสิน ซึ่งมีจํานวนประชาชนมาใช้บริการชําระภาษีตั้งแต่เดือนมิถุนายน - สิงหาคม 2565 เพิ่มขึ้นตามลําดับ สําหรับประชาชนที่สนใจสามารถเข้าใช้บริการในวันและเวลาราชการ โดยภายในศูนย์บริการร่วมคมนาคมยังมีตู้รับชําระภาษีรถประจําปีอัตโนมัติ (Kiosk) ให้บริการเพิ่มเติมอีกด้วย ซึ่งประชาชนสามารถดําเนินการได้ด้วยตนเองทุกขั้นตอนและได้รับเครื่องหมายการเสียภาษีจากตู้ Kiosk ทันที โดยไม่ต้องติดต่อเจ้าหน้าที่ ขบ.